b'\n_START_ARTICLE_\nEsko Paltanen\n_START_PARAGRAPH_\nEsko Paltanen (28. marraskuuta 1937 Pori - 8. kes\xc3\xa4kuuta 1989 Toronto, Kanada) oli suomalainen j\xc3\xa4\xc3\xa4kiekkovaikuttaja._NEWLINE_Paltanen oli pitk\xc3\xa4\xc3\xa4n mukana j\xc3\xa4\xc3\xa4kiekon taustaorganisaatioissa. H\xc3\xa4n oli Suomen J\xc3\xa4\xc3\xa4kiekkoliiton vahvoja miehi\xc3\xa4 1970-luvulla. Paltanen toimi liiton toimitusjohtajana 1972\xe2\x80\x9373 ja 1988\xe2\x80\x9389. H\xc3\xa4n oli my\xc3\xb6s mukana liittohallituksessa ja -valtuustossa 1970-luvulla._NEWLINE_Paltanen oli Suomen toinen edustaja Kansainv\xc3\xa4lisess\xc3\xa4 j\xc3\xa4\xc3\xa4kiekkoliitossa, kun h\xc3\xa4n istui liiton hallituksessa vuodet 1975\xe2\x80\x931982._NEWLINE_Paltanen kuoli 1989 sairauskohtaukseen ollessaan Suomen J\xc3\xa4\xc3\xa4kiekkoliiton toimitusjohtajana. Suomen J\xc3\xa4\xc3\xa4kiekkomuseo on aateloinut Paltasen Suomen J\xc3\xa4\xc3\xa4kiekkoleijonaksi numerolla 63.'